RS พุ่งกว่า 5% หลังรายได้เพิ่ม-รายจ่ายลด หนุน Q3 พลิกกำไร 123.80 ลบ.
RS พุ่งกว่า 5% หลังรายได้เพิ่ม-รายจ่ายลด หนุน Q3 พลิกกำไร 123.80 ลบ. โดยล่าสุด ณ เวลา 12.17 น. ราคาอยู่ที่ 24.10 บาท บวก 1.20 บาท หรือ 5.24% สูงสุดที่ 24.80 บาท ต่ำสุดที่ 22.90 บาท ด้วยมูลค่าซื้อขาย 185.24 ล้านบาท
15 พ.ย. 2560

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ล่าสุด ณ เวลา 12.17 น. อยู่ที่ 24.10 บาท บวก 1.20 บาท หรือ 5.24% สูงสุดที่ 24.80 บาท ต่ำสุดที่ 22.90 บาท ด้วยมูลค่าซื้อขาย 185.24 ล้านบาท

ทั้งนี้ราคาหุ้น RS ปรับตัวเพิ่มขึ้นหลังจากบริษัทประกาศผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีผลกำไร 123.80 ล้านบาท จากปีก่อนขาดทุน 60.99 ล้านบาท ดังนี้

โดยผลการดำเนินงานในไตรมาสดังกล่าวพลิกกำไร เป็นผลจากการเพิ่มขึ้นของ 2 ธุรกิจหลัก ทั้งรายได้จากช่อง 8 และรายได้ธุรกิจสุขภาพและความงาม อัตรากำไรขั้นต้นเพิ่มสูงขึ้นมาอยู่ที่ 42.50% จากการบริหารต้นทุนช่อง 8 อย่างมีประสิทธิภาพ และอัตรากำไรขั้นต้นของธุกิจสุขภาพและความงามในระดับสูง
รวมถึงอัตราค่าใช้จ่ายต่อยอดขายลดลงตามการบริหารค่าใช้จ่ายของธุรกิจหลักอย่างมีประสิทธิภาพ